paragraph_text: Njegovo je stanje s vremenom postajalo sve gore tako da je ubrzo postala javna tajna kako državom upravljaju carevi savjetnici umjesto njega samoga. Zaključno s 1919. godinom, Taishō više nije obavljao službene dužnosti, što je 25. studenog 1921. dovelo do toga da princ Hirohito bude imenovan regentom. Početkom prosinca 1926. godine objavljeno je kako car boluje od pneumonije. Preminuo je 25. prosinca 1926. godine u 1:25 ujutro od posljedica srčanog udara.